DOI: 10.14457/tu.the.2015.220
title: แผนธุรกิจสถานประกอบการนวดแผนโบราณ สยามสราญรมย์

description: จากการศึกษาและวิเคราะห์สภาพแวดล้อมภายในและภายนอกของบริษัทสยามสราญรมย์ รวมถึงการประเมินความน่าสนใจในการปรับปรุงสถานที่เพื่อต่อยอดทางธุรกิจเนื่องจากปัจจุบันสภาพสังคมของมนุษย์ได้มีการเปลี่ยนแปลงพฤติกรรมโดยหันมาใส่ใจเรื่องของวิธีในการผ่อนคลายกันมากขึ้น คนส่วนใหญ่จะหาร้านนวดเพื่อผ่อนคลายความเหนื่อยล้าและความเครียดจากการทำงาน ซึ่งมาจากการที่ต้องนั่งทำงานอยู่หน้าจอคอมเป็นเวลานาน ทำให้เกิดอาการเกร็งตามกล้ามเนื้อต่างๆ หรือการใช้ชีวิตในประจำวัน ซึ่งแสดงให้เห็นว่าธุรกิจนี้มีมูลค่าในทางการตลาดไม่น้อย จากข้อมูลของผู้อํานวยการโรงเรียนแพทย์แผนโบราณวัดโพธิ์ พบว่าตลาดนวดแผนโบราณ เมื่อปี 2538 มีมูลค่ากว่าสองหมื่นล้านบาท แต่ปัจจุบัน เชื่อว่ามูลค่ารวมของตลาดได้เพิ่มขึ้นอย่างมากเนื่องจากปัจจุบัน การนวดแผนโบราณมีความต้องการใช้บริการอย่างมาก ธุรกิจการนวดแผนโบราณในไทยปัจจุบันถือว่ามีการเติบโตเป็นอย่างยิ่ง แม้ว่าปัญหาทางเศรษฐกิจของประเทศไทยจะไม่ค่อยดีมากส่งผลกระทบถึงรายได้ประชาชนแต่ในธุรกิจนี้ยังมีแนวโน้มที่จะโตขึ้นไปอีกเพราะยังอยู่ในความต้องการของตลาดจึงทำให้เกิดการแข่งขันกันสูงมากโดยที่มีร้านเปิดมากมาย เช่น Health Land รวมถึงคลีนิกกายภาพมากมายที่สามารถเป็นสินค้าทดแทนได้ซึ่งตรงจุดนี้เป็นจุดที่ทางสยามสราญรมย์จะต้องมีการพัฒนาขึ้นไปเพื่อให้แข่งขันได้และต้องการที่จะลบภาพของสถานบริการที่คล้ายกับ อาบอบนวด ด้วยเพราะส่วนใหญ่ลูกค้าจะชอบมีทัศนคติแบบนั้น โดยสยามสราญรมย์ต้องการเป็นสถานบริการที่ให้ประสบการณ์ที่ดีที่สุดในการนวดเพื่อผ่อนคลาย และจะได้รับการบริการที่ดีจากพนักงานของทางร้าน รวมถึงใช้ผลิตภัณฑ์ที่ดีมีคุณภาพในการรับรองลูกค้า เพื่อที่จะตอบสนองความต้องการของลูกค้าได้อย่างตรงใจลูกค้ามากที่สุดและสร้างความประทับใจให้แก่ลูกค้ามากที่สุด ซึ่งทางเราจะเลือกกลยุทธ์แบบแบบเจริญเติบโต (Growth Strategy) และจะเน้นกลยุทธ์การเจาะตลาดแบบ (Market Penetration Strategy) คือ การเพิ่มยอดขายโดยการเติบโตจากผลิตภัณฑ์เดิมในตลาดเดิม ซึ่งกลุ่มเป้าหมายหลักของบริษัทคือ กลุ่มบุคคลที่อาศัยอยู่แถวจรัญสนิทวงศ์ และเป็นผู้ที่ชื่นชอบการนวดเพื่อความผ่อนคลาย รวมถึงเป็นกลุ่มพนักงานบริษัทเนื่องจากเป็นกลุ่มที่มีปริมาณเยอะและยังมีกำลังการใช้จ่ายในการที่จะเข้ามาใช้บริการได้ ซึ่งเป็นกลุ่มที่ต้องการนวดเพื่อผ่อนคลายจริงๆ จากการที่ใช้ร่างกายในช่วงระหว่างทำงานมาอย่างหนักหน่วงซึ่งถ้าหากสยามสราญรมย์มีการวางแผนที่สามารถตอบโจทย์ลูกค้ากลุ่มนี้ได้ ก็จะสามารถดึงดูดลูกค้าให้เข้ามาใช้บริการได้ สยามสราญรมย์ได้มีการวางตำแหน่งทางการตลาดด้านความคุ้มค่าเมื่อเปรียบเทียบระหว่างราคาที่เข้ามาใช้บริการกับบริการที่ทางลูกค้าจะได้กลับไปและด้านคุณภาพซึ่งสูงกว่าคู่แข่งเนื่องจากต้องการให้ลูกค้าได้รู้จักสยามสราญรมย์ในภาพลักษณ์ใหม่ และต้องการแสดงให้เห็นว่าสยามสราญรมย์มีคุณภาพมากในด้านภายใน คือ มีการวางแผนด้านการพัฒนาพนักงานและด้านการทำการตลาดเพื่อที่จะทำให้ลูกค้ากลุ่มเป้าหมาย ได้จดจำและรับรู้ถึงภาพลักษณ์ใหม่ของทางสยามสราญรมย์ โดยมีการใช้กลยุทธ์ทางด้านการสื่อสารทางการตลาดมาเป็นเครื่องมือในการสื่อสารเพื่อให้กลุ่มลูกค้าได้ทราบถึง การประชาสัมพันธ์ ส่วนลด หรือ ความรู้ต่างๆ ส่วนภายนอกที่จะเห็นได้ชัดเจนคือการออกแบบตกแต่งให้เป็นแบบ Typical Modern ผสมกับธรรมชาติ รวมถึงชุดยูนิฟอร์ม และ การออกแบบภายในซึ่งต้องการให้ออกมาโดดเด่นมากกว่าใคร เพื่อสร้างการจดจำที่ดีของลูกค้าทางด้านการลงทุน หลังจากดำเนินงานของบริษัทมาทั้งหมด 25 ปี  จึงจำเป็นที่จะต้องมีการปรับปรุงอาคารสถานที่ให้ดีขึ้น  โดยจะมีการลงทุนเพื่อที่จะปรับปรุงด้วยงบ  26,600,000 บาท ซึ่งในการปรับปรุงจะนำสินทรัพย์ส่วนของผู้ถือหุ้นมาใช้ในการลงทุน จากการวางแผนการเงินมาทำให้เห็นได้ว่ามีโอกาสที่ทางสยามสราญรมย์จะสามารถพิชิตเป้าหมายที่ตั้งไว้ได้อย่างดีโดยดูจากการพิจารณาในส่วนของการปรับปรุงร้านใหม่เพื่อปรับภาพลักษณ์ใหม่สามารถดูได้ว่าเราสามารถที่จะประมาณระยะเวลาการคืนทุน (Pay Back Period) 4.01 ปี ซึ่งตรงกับเป้าหมายของทางเราที่มีการวางแผนไว้ภายในปีที่ 5